Oficialusis leidinys L 079 , 17/03/2001 p. 0021 - 0024



Komisijos reglamentas (EB) Nr. 532/2001 2001 m. kovo 16 d. iš dalies keičiantis Reglamentą (EB) Nr. 2561/1999, nustatantį žirnių prekybos standartą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EB) Nr. 2826/2000 [2], ypač į jo 2 straipsnio 2 dalį, kadangi: (1) 1999 m. gruodžio 3 d. Komisijos reglamento (EB) Nr. 2561/1999, nustatančio žirnių prekybos standartą [3], priede pateikti reikalavimai žirnių apibrėžimui, rūšiavimui, pateikimui ir ženklinimui. (2) Siekiant užtikrinti pasaulinės rinkos skaidrumą, šie reikalavimai turi būti iš dalies pakeičiami, aiškiai atskiriant žirnius gliaudymui nuo žirnių, skirtų vartojimui kartu su jų ankštimis. Jungtinių Tautų Europos ekonomikos komisijos rekomenduotas standartas žirniams daro šį skirtumą ir pritaiko rūšiavimo kriterijus ir ženklinimo taisykles prie kiekvienai šiai žirnių rūšiai būdingų savybių. Be to, žirniai, skirti vartojimui kartu su jų ankštimis, parduodami be kotelių, todėl standartas turi būti pritaikomas tokiai prekybos praktikai. (3) Šiame reglamente numatytos priemonės atitinka Vaisių ir daržovių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 2561/1999 priedas pakeičiamas šio reglamento priedu. 2 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Jis taikomas nuo pirmosios antrojo mėnesio po reglamento įsigaliojimo dienos. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. kovo 16 d. Komisijos vardu Franz Fischler Komisijos narys [1] OL L 297, 1996 11 21, p. 1. [2] OL L 328, 2000 12 23, p. 2. [3] OL L 310, 1999 12 4, p. 7. -------------------------------------------------- PRIEDAS ŽIRNIŲ STANDARTAS I. PRODUKCIJOS APIBRĖŽIMAS Šis standartas taikomas žirnių veislėms (kultivarams), auginamoms iš Pisum sativum L., kurios pristatomos vartotojui šviežios; neįskaitant žirnių pramoniniam perdirbimui. Pagal vartojimo rūšį žirniai skirstomi į dvi grupes: - žirniai gliaudymui (apvalieji ir raukšlėtieji žirniai), skirti vartojimui be ankščių, - šparaginiai ir cukriniai žirniai, skirti vartojimui kartu su jų ankštimis. II. NUOSTATOS DĖL KOKYBĖS Standarto tikslas yra apibrėžti žirnių kokybės reikalavimus po paruošimo ir pakavimo. A. Minimalūs reikalavimai Visais atvejais, atsižvelgiant į specialias kiekvienai rūšiai taikomas nuostatas ir leistinus nuokrypius: i) ankštys turi būti: - nepažeistos; tačiau šparaginių ir cukrinių žirnių kotelių pašalinimas nelaikomas ankšties pažeidimu, - nesugedusios; puvimo ar gedimo pažeisti produktai vartojimui netinka, - švarios, beveik be jokių matomų pašalinių medžiagų (išskyrus žiedo dalis), - be kietų gijų arba plėvelių (šparaginiai žirniai ir cukriniai žirniai), - faktiškai neturinčios kenkėjų, - faktiškai nesužalotos kenkėjų, - neturinčios normos ribas peržengiančios išorinės drėgmės, - neturinčios jokio pašalinio kvapo ir (arba) skonio; ii) sėklos turi būti: - šviežios, - nepažeistos; puvimo ar gedimo pažeisti produktai vartojimui netinka, - faktiškai neturinčios kenkėjų, - faktiškai nesužalotos kenkėjų, - neturinčios jokio pašalinio kvapo ir (arba) skonio, - normaliai išsivysčiusios (žirniai gliaudymui). Žirnių brandos stadija ir būklė turi būti tokia, kad jie galėtų: - ištverti transportavimą ir paruošimą bei - būti pristatyti į paskyrimo vietą patenkinamos būklės. B. Rūšiavimas Žirniai yra klasifikuojami į dvi toliau apibrėžtas rūšis: i) I rūšis Šios rūšies žirniai turi būti geros kokybės. Jie turi turėti veislei ir (arba) komercinei rūšiai būdingas savybes. Ankštys turi būti: - šviežios ir išsipūtusios, - nepažeistos krušos, - nepažeistos šildymo. Žirnių gliaudymui: - ankštys turi būti: - su vaiskočiais, - gerai užpildytos, jose turi būti ne mažiau kaip penkios sėklos; - sėklos turi būti: - taisyklingos formos, - gležnos, - sultingos ir pakankamai kietos, t. y. suspaudus tarp dviejų pirštų turi susiploti, tačiau nesuirti, - ne mažesnės kaip pusė visiškai užaugusio žirnio, tačiau nebūti visiškai užaugusios, - nemiltinės, - nepažeistos, sėklų odelė neturi būti įtrūkusi; - gali būti leidžiami šie nežymūs ankščių defektai, su sąlyga, kad jie neturi jokio poveikio bendrai produktų išvaizdai, jų kokybei, išsilaikymui ir pateikimui pakuotėje: - nežymūs odelės defektai, sužalojimai ir sutrenkimai, - nežymūs formos defektai, - nežymūs spalvos defektai. Šparaginių ir cukrinių žirnių: - sėklos, jei jų yra, turi būti mažos ir neišsivysčiusios, - gali būti leidžiami šie nežymūs ankščių defektai, su sąlyga, kad jie neturi jokio poveikio bendrai produktų išvaizdai, jų kokybei, išsilaikymui ir pateikimui pakuotėje: - labai nežymūs odelės defektai, sužalojimai ir sutrenkimai, - labai nežymūs formos defektai, - labai nežymūs spalvos defektai. ii) II rūšis Šiai rūšiai priskiriami žirniai, kurie netinka I rūšiai, tačiau atitinkantys pirmiau išvardytus minimalius reikalavimus. Žirnių gliaudymui: - ankštyse turi būti ne mažiau kaip trys sėklos, - jie turi būti labiau prinokę nei I rūšies, tačiau tai negali būti pernokę žirniai, - gali būti leidžiami šie nežymūs defektai, jei žirniai išsaugo pagrindinius savo kokybės, išsilaikymo ir pateikimo rodiklius: - ankščių defektai: - odelės defektai, sužalojimai ir sutrenkimai, jei tai neprogresuoja ir nėra pavojaus, kad bus pažeistos sėklos, - formos defektai, - spalvos defektai, - gali būti praradusios dalį šviežumo, tačiau tai negali būti suvytusios ankštys; - sėklų defektai: - nežymūs formos defektai, - nežymūs spalvos defektai, - gali būti šiek tiek kietesni, - gali būti šiek tiek pažeisti. Šparaginių ir cukrinių žirnių: - sėklos, jei jų yra, gali būti šiek tiek daugiau išsivysčiusios nei I rūšies, - gali būti leidžiami šie nežymūs ankščių defektai, jei žirniai išsaugo pagrindinius savo kokybės, išsilaikymo ir pateikimo rodiklius: - nežymūs odelės defektai, sužalojimai ir sutrenkimai, - nežymūs formos defektai, įskaitant sukeltus sėklų formavimosi, - nežymūs spalvos defektai, - gali būti praradusios dalį šviežumo, išskyrus suvytusias ir bespalves ankštis. III. NUOSTATOS DĖL RŪŠIAVIMO PAGAL DYDĮ Žirnių dydis nėra privalomas. IV. NUOSTATOS DĖL LEISTINŲ NUOKRYPIŲ Leistini kokybės ir dydžio nuokrypiai leidžiami kiekvienoje nurodytos rūšies reikalavimų neatitinkančios produkcijos pakuotėje. i) I rūšis 10 % žirnių svorio, neatitinkantys rūšies reikalavimų, bet atitinkantys II rūšies reikalavimus arba išimtiniais atvejais su tai rūšiai leistinais nuokrypiais. ii) II rūšis 10 % žirnių svorio, neatitinkantys nei rūšies reikalavimų, nei minimalių reikalavimų, išskyrus puvimo, progresuojančių ligų ar kitokio gedimo paveiktus, dėl ko jie netinkami vartojimui. V. NUOSTATOS DĖL PATEIKIMO A. Vienodumas Kiekvienos pakuotės turinys turi būti vienodas, pakuotėje turi būti tik tos pačios kilmės, veislės ir kokybės žirniai. Visas pakuotės turinys turi būti toks pat kaip ir pakuotės turinio matomoji dalis. B. Pakavimas Žirniai turi būti pakuojami taip, kad produkcija būtų tinkamai apsaugota. Pakuotės viduje naudojamos medžiagos turi būti naujos, švarios ir tokios kokybės, kad būtų išvengta bet kokios išorinės ar vidinės žalos produkcijai. Naudoti medžiagas, visų pirma popierių arba ženklus su prekinėmis specifikacijomis, galima tik tada, kai spausdinimas ar etikečių klijavimas atliekamas netoksišku rašalu arba klijais. Pakuotėse turi nebūti jokių pašalinių medžiagų. VI. REIKALAVIMAI ŽYMĖJIMUI Ant kiekvienos pakuotės vienoje pusėje įskaitomomis, neištrinamomis ir iš išorės matomomis raidėmis turi būti nurodyti šie duomenys: A. Tapatumas Pakuotojas ir (arba) siuntėjas: pavadinimas ir adresas arba oficialiai suteiktas arba patvirtintas kodas. Tačiau jeigu naudojamas kodo ženklas, nuoroda "pakuotojas ir (arba) siuntėjas (arba atitinkami sutrumpinimai)" turi būti pateikta kartu su kodo ženklu). B. Produkcijos tipas - "žirniai gliaudymui", "šparaginiai žirniai", "cukriniai žirniai" arba lygiavertis gaminio pavadinimas, jei iš išorės nėra matomas turinys, - "apipjaustyti", "nukarpytais koteliais" arba kitoks nurodymas, tam tikrais atvejais taikomas šparaginiams arba cukriniams žirniams, kurių vaiskočiai ir (arba) žiedkočiai nukarpyti. C. Produkcijos kilmė - Kilmės šalis ir pasirinktinai auginimo rajonas, nacionalinis, regioninis arba vietinis vietovardis. D. Komercinės specifikacijos - Rūšis. E. Oficiali patikrinimo žyma (neprivaloma) --------------------------------------------------